open-index/open-wikipedia-markdown huggingface dataset:
Fredrik Johansson

**Bo Fredrik Johansson** (født 14. juli 1974 i Västerlövsta) er en svensk tidligere skihopper som representerte IF Friska Viljor.

Han konkurrerte internasjonalt i årene 1992-1999. I verdenscupen var 62.-plass i 1993/94 hans beste sammenlagtplassering. Beste plassering i enkeltrenn i verdenscupen var 13.-plass i normalbakken i Liberec 15. januar 1994. I OL på Lillehammer i 1994 ble han nummer 40 av 58 deltakere i storbakken og 43 av 56 deltakere i normalbakken, og han var på det svenske laget som ble nummer 10 av 12 lag i lagkonkurransen.

Johansson deltok i VM i 1995, 1997 og 1999, med 29.-plass i storbakken i Thunder Bay i 1995 som beste individuelle plassering. I VM i skiflyging i Bad Mitterndorf (Kulm) i 1996 ble han nummer 42 av 50 deltakere. Han ble svensk mester i normalbakke i 1996 og 1997.

## Referanser


## Kilder
* Sports Reference: Fredrik Johansson  (besøkt 23. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)

## Eksterne lenker
*
Håkon Sandmark

**Håkon Sandmark** (født 1974) er en norsk artist fra Fredrikstad.

## Artistkarriere
Sandmark holdt sin første konsert i 1991, og har siden holdt en rekke konserter med både egenkomponert musikk og coverlåter. Fra 1992–1994 var han vokalist i det lokale rockebandet Skin Deep. I 1995 dannet han bandet Sandmark.

I 1997 startet han duoen «Håkon & Kim» sammen med gitarist Kim Christiansen. De opptrådte med hver sin kassegitar i noen år. Fra 2000 til 2009 var Sandmark vokalist i duoen «Upside Down».

I mars 2010 sto han på scenen som skuespiller; i *Den Store Jokerforestillingen* på Båthusteateret i Fredrikstad.

I 2011 ga han ut sin første plate, som inneholdt musikk han selv hadde komponert. Han fortsatte også samarbeidet med Kim Christiansen, og duoen ga ut albumet Øyeblikk den 6. juni 2011. I desember 2011 spilte han i teaterstykket *Roald Amundsens siste timer.* Forestillingen markerte 100-årsdagen for Roald Amundsens erobring av Sydpolen.

I mars 2012 spilte han i musikalen *Værstekællær*.

I februar 2015 spilte Sandmark kontorassistent Holm i musikalen *Plankeby'n*.

Teaterstykket *Tivolihaven* ble satt opp på Blå Grotte i Fredrikstad i 2017 i anledning byens 450-årsjubileum. Sandmark spilte rollen som Tivolihavens vaktmester. 

I anledning Fredrikstads 450-årsjubileum i 2017 medvirket Sandmark i musikalen *Det brenner en ild*.

I 2018 spilte Sandmark rollen som «Værstekællen» i Thøgersens og Gundersens nye musikal *Ælva våres*.

## Teateroppsetninger
* 2024: *Elleve for elleve*
* 2023: *Elleve for elleve*
* 2022: *Yngve - fra barnehjemmet til LO-toppen*
* 2019: *My Fair Lady*
*2018: *Ælva Våres*
* 2017: *Det brenner en ild*
* 2017: *Tivolihaven*
* 2015: *Plankeby'n*
* 2012: *Værstekællær*
* 2011: *Roald Amundsens Siste Timer* 
* 2010: *Den Store Jokerforestillingen*

## Diskografi
* *[[Øyeblikk (album)]]* (2011)

## Referanser


## Eksterne lenker
* Lokal debutant med sommerhit?
* Lattervekkende nostalgitripp
Air Express Tanzania

**Air Express Tanzania** var et tanzaniansk flyselskap. Det ble grunnlagt i 2002, og avvikla drifta i 2006.

## Referanser
Liste over Saint Kitts og Nevis’ statsministre

**Liste over Saint Kitts og Nevis statsministere** omfatter regjeringssjefene som har ledet regjeringen i Saint Kitts og Nevis siden 1960. Saint Kitts og Nevis var en koloni underlagt Storbritannia. I 1967 ble landet en assosiert stat og i 1983 ble landet uavhengig. Regjeringssjefene har hatt titlene *Chief Minister* (1960–1967), *Premier* (1967–1983) og *Prime Minister* (siden 1983).

Saint Kitts og Nevis er et konstitusjonelt monarki med den britiske monarken, kong Charles III av Storbritannia, som statsoverhode. Monarken utnevner en generalguvernør som er statsoverhode når monarken ikke er i landet.

Disse har vært statsministre:

;1960–1967 • førsteministre (*Chief Ministers*)

;1967–1983 • premierministre (*Premiers*)



;Fra 1983 • statsministre (*Prime Ministers*)

## Se også
* Liste over Saint Kitts og Nevis’ generalguvernører

## Referanser
Stephenson King

**Stephenson Toby King** (født 13. november 1958 i Castries) er en sanktlusiansk politiker for partiet United Workers Party (UWP). King var fra 1. mai 2007 til 30. november 2011 statsminister i Saint Lucia. Han hadde også ansvar for finans, økonomi, planlegging og utvikling, samt arealplanlegging, boligpolitikk og byutvikling, kommunalpolitikk og miljøspørsmål. King ble første gang innvalgt i parlamentet i 1987. Han representerer valgkretsen Castries North. 

## Referanser
Piz Palü

**Piz Palü** er et fjell i Bernina-Alpene i Sveits og Italia med en høyde på 3&nbsp;901 meter over havet. Fjellet har tre topper på hovedryggen, som går fra øst til vest. Navnet *Palü* kommer fra det latinske *palus* som betyr sump og fjellet er trolig kalt opp etter *Alpe Palü*, en høytliggende eng rundt 4&nbsp;km mot øst.

Man er usikker på når fjellet ble klatret for første gang, men den høyeste toppen ble trolig nådd for første gang i 1866 av K.E. Digby og guiden Peter Jenny.

De østligste toppen (3&nbsp;882&nbsp;moh.) ble klatret av Oswald Heer og P. og M. Flury, med guidene Johann Madutz og Gian Marchet Colani («Kongen av Bernina») 12. august 1835. Alle tre toppene ble først krysset av Wachler, Wallner, George, Hans Gross og Christian Gross den 22. juli 1868.

Fjellet har blitt noe kjent gjennom filmen *Die wieße Hölle vom Piz Palü* (*De hvite helvete på Pitz Palü*) fra 1929 som ble regissert av Arnold Franck og Georg Wilhelm Pabst med en ung Leni Riefenstahl i hovedrollen.

## Panorama

## Eksterne lenker
* Piz Palü på SummitPost

## Kilder
* Collomb, Robin, *Bernina Alps*, Goring: West Col Productions, 1988
David Eriksen

:*For bandyspilleren med samme navn, se [[David Eriksen (bandyspiller)]].*
 
**David Eriksen** (født 1967) er en norsk låtskriver, plateprodusent, manager og dommer i TV-programmet Idol i 2005.

Han har produsert musikkalbum for blant annet Jorun Stiansen, Flava To Da Bone, Sichelle, Tone Damli Aaberge og a1. Han har skrevet flere låter som har blitt fremført i Melodi Grand Prix, og jobbet for artister som Clay Aiken, Lindsay Lohan, Richard Marx, Jessica Simpson, Sheryl Crow, Carola, A-Teens, Paperboys, TNT, MadCon,  Alejandro Fuentes og Venke Knutson. Han er tilknyttet selskapet Stereo Recordings.

Eriksen vokste opp i Sverige og Danmark som misjonærsønn. I 1988 deltok han på musikkalbumet *Faith In Colours* med gruppa I.C. Eyes.

## Kilder
* TV2 – David Eriksen

## Eksterne lenker
* 
*  Discogs – David Eriksen
*
Piz Platta

**Piz Platta** er med sine 3&nbsp;392&nbsp;m den høyeste fjelltoppen i Oberhalbsteinfjellene i den sveitsiske kantonen Graubünden. Fjellet ligger vest for Marmorera og øst for Val di Lei.
Oberhalbsteinfjellene

**Oberhalbsteinfjellene**, eller **Platta-Alpene**, er en fjellkjede i Alpene, øst i Sveits og nord i Italia. Den blir regnet som en del av Sentral-Alpene. Oberhalbsteinfjellene grenser til De lepontinske Alper i vest på andre siden av Splügenpasset, til Plessurfjellene i nord på andre siden av Albuladalen, til Albulafjellene øst ved Settimopasset og elven Julia og til Bernina-Alpene i sør på andre siden av Val Bregaglia.

Vann i Oberhalbsteinfjellene renner bort via elvene Hinterrhein, Julia, Liro og Mera.

## Fjelltopper
De største fjelltoppene er:

## Fjelloverganger
De viktigste fjellovergangene i Oberhalbsteinfjellene er: 

## Referanser


## Eksterne lenker
*
Feleti Sevele

**Feleti Sevele** (født 7. juli 1944 i Ma’ufanga i Nuku'alofa) er en tongansk politiker. Han var statsminister i Tonga fra 2006 til 2010. Sevele var den første folkevalgte statsminister og den første ikke-adelige som ble utpekt til denne posten. Han kom til makten etter protester for mer demokrati i landet. Vanligvis har kongen utpekt et medlem av kongefamilien eller en adelig til stillingen som statsminister. I slutten av desember 2010 ble Seveli erstattet som statsminister av en adelsmann.

Sevele er utdannet ved University of Canterbury i New Zealand og har doktorgrad i utviklingsøkonomi. Sevele har vært konsulent for Asian Development Bank og sjeføkonom i South Pacific Commission. Han har arbeidet i næringslivet og har vært direktør for Tonga Oil Mill og Tonga Pacific Navigation Company. Videre har han vært generalsekretær for Tonga Amateur Sports Association og Tongas olympiske komite. Han ble første gang innvalgt i parlamentet i 1999 og vant gjenvalg i 2002 og 2005. Sevele har vært arbeids-, handels- og industriminister.

## Referanser
Sialeʻataongo Tuʻivakanō

**Sialeʻataongo Tuʻivakanō** (født 1952 som **Sialeʻataongo Kaho** og også kjent som **Lord Tuʻivakanō**) er en tongansk adelsmann og politiker, som fra 22. desember 2010 til 30. desember 2014 var statsminister i Tonga. 

Han har adelstittelen *Tuʻivakanō*, på engelsk oversatt til *Lord*. Han arvet tittelen etter sin far i januar 1986. 

Tuʻivakanō hadde sin skolegang på Tonga og New Zealand. Han studerte i New Zealand og er utdannet lærer. Han studerte senere statsvitenskap ved Flinders University i Australia og fullførte bachelorgraden der. Han har arbeidet som lærer og i skoleforvaltningen i Tonga.

I 1996 ble han innvalgt som adelsmedlem for Tongatapu  i nasjonalforsamlingen. Han vant gjenvalg i 2010. I 2002 ble han valgt til parlamentspresident, en post han hadde til 2004. I 2005 ble han minister for offentlig arbeid, året etter skiftet han ansvar og ble minister for opplæring, sysselsetting, ungdom og sport. 

Den 21. desember 2010 ble han valgt til statsminister etter et hemmelig valg i parlamentet. Det var første gang statsministeren ble valgt av parlamentsmedlemmene. Tidligere har kongen utpekt statsministeren selv. Etter parlamentsvalget i 2014 mistet han sitt flertall og han gikk av. Ny statsminister ble ʻAkilisi Pōhiva.

## Referanser
Airkenya Express

**Airkenya Express** er et kenyansk flyselskap med hovedkontor i Nairobi. Selskapet har charterflygninger og rutefly innenriks og til Tanzania. Hovedflyplassen til flyselskapet er Wilson lufthavn i Nairobi.

Airkenya Aviation ble grunnlagt i 1987 da Air Kenya og Sunbird Aviation ble slått sammen. Airkenya Aviation ble omdøpt til Airkenya Express i januar 2007. Selskapet eies av et kenyanskkontrollert konsortium og har 165 ansatte.

Selskapets flåte er sammensatt av flere ulike fly, avhengig av selskapet og kundene sine behov, og består av typene Cessna caravan, Twin otter, Dash 7 og Dash 8.

## Destinasjoner
Airkenya Express har følgende destinasjoner (per september 2010):
;
* Amboseli – Amboseli lufthavn
* Lamu – Manda lufthavn
* Lewa Downs – Lewa lufthavn
* Malindi – Malindi lufthavn
* Maasai Mara – flere flystriper
* Meru – Mulika Lodge lufthavn
* Mombasa – Moi internasjonale lufthavn
* Nairobi – Wilson lufthavn
* Nanyuki – Nanyuki lufthavn
* Samburu – Samburu lufthavn
* Ukunda – Ukunda lufthavn
;
* Kilimanjaro – Kilimanjaro internasjonale lufthavn
## Eksterne lenker
*
Johan Rasmussen

**Johan Ivar Rasmussen** (født 18. juli 1970 i Borås) er en svensk tidligere skihopper som representerte IF Friska Viljor.

Han deltok i verdenscupen i årene 1990-1996, med 45.-plass i 1993/94 som beste sammenlagtplassering. Beste individuelle plassering i enkeltrenn i verdenscupen var 12.-plass i normalbakken i Predazzo 14. desember 1993 og i Engelberg fem dager senere. Samme sesong fikk han sin beste plassering sammenlagt i den tysk-østerrikske hoppuka, med 22.-plass. Han ble nummer 20 sammenlagt i kontinentalcupen 1991/92. I OL på Lillehammer i 1994 ble han nummer 41 av 58 deltakere i storbakken, og han var på det svenske laget som ble nummer 10 av 12 lag i lagkonkurransen.

Rasmussen var med i VM i 1991, 1993 og 1995, med 31.-plass i normalbakken i Falun i 1993 som beste plassering. I VM i skiflyging i Planica i 1994 ble han nummer 41 av 43 deltakere, i Bad Mitterndorf (Kulm) i 1996 nummer 44 av 50 deltakere. Han ble svensk mester i normalbakke i 1995.

## Referanser


## Kilder
* Sports Reference: Johan Rasmussen  (besøkt 23. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)

## Eksterne lenker
*
Regional Air Services

**Regional Air Services** er et tanzaniansk flyselskap med hovedkontor i Arusha. Selskapet er den tanzanianske avdelinga av det kenyanske flyselskapet Airkenya Express, og har innenlangsflyvninger og charterflyvninger i østlige og sørlige Afrika. Selskapet ble grunnlagt i 1997, og starta flygninger i juli 1997.

## Destinasjoner
;
* Arusha – Arusha lufthavn
* Grumeti – Grumeti lufthavn
* Kilimanjaro – Kilimanjaro internasjonale lufthavn
* Kleins Camp – Kleins Camp lufthavn
* Manyara – Manyara lufthavn
* Seronera – Seronera lufthavn
* Zanzibar – Zanzibar internasjonale lufthavn

## Flåte
Regional Air Services' flåte består av følgende fly per september 2008:
* 1 Cessna 208 Caravan
* 1 De Havilland Canada Dash 7-102
* 1 De Havilland Canada DHC-6 Twin Otter Series 200
* 2 De Havilland Canada DHC-6 Twin Otter Series 300

## Eksterne lenker
*
Sam Hinds

**Samuel «Sam» Archibald Anthony Hinds** (født 1943) er en guyansk politiker. Har var president i landet i 1997 og var landets statsminister fra 1999 til 2015. Hinds representerer People's Progressive Party (PPP). 

## Liv og virke
Hinds er utdannet kjemiingeniør i Canada. 

Han ble første gang statsminister i oktober 1992 og satt til 1997 da president Cheddi Jagan døde i embetet og Hinds overtok denne posten. Hinds var president fra 6. mars til 19. desember 1997, da han etter nyvalg overlot posten til Jagans enke Janet Jagan. Hinds gikk da tilbake til posten som statsminister og satt fra desember 1997 til 9. august 1999. Da Janet Jagan ble syk i 1999 og ønsket Bharrat Jagdeo som sin etterfølger, forlot Hinds statsministerposten slik at Jagdeo i henhold til grunnloven kunne erstatte Jagan da hun gikk av. Hinds ble så statsminister på nytt 11. august 1999. Han ble 20. mai 2015 etterfulgt av Moses Nagamootoo.

## Referanser
Ulrich Thieme

**Conrad Ulrich Thieme** (født 31. januar 1865 i Leipzig; død 25. mars 1922 samme sted) var en tysk kunsthistoriker.

Han ble født som sønn av industriherren og kunstsamleren Alfred Thieme (1830–1906). Han tok avsluttende eksamen ved Nikolaiskolen i Leipzig i 1886 og studerte derefter kjemi og fysikk i Heidelberg, Berlin og Leipzig. Fra 1888 til 1891 studerte han kunsthistorie og arkeologi i Leipzig. Med en avhandlig om maleren Hans Leonhard Schäufelein fikk han i 1892 tittelen Dr. phil.

Efter å ha reist gjennom ulike land ble han i 1893 ansatt av Wilhelm von Bode ved Gemäldegalerie in Berlin. I 1896 forlot han Berlin til fordel for Leipzig, hvor han studerte privat. I 1898/99 var han sammen med Ernst Graul redaktør av tidsskriftet *Zeitschrift für bildende Kunst* (utgitt av E. A. Seemann). Ved siden av dette begynte han sammen med Felix Becker smått å jobbe med leksikonet *[[Thieme-Becker|Allgemeines Lexikon der bildenden Künstler von der Antike bis zur Gegenwart.]]*, som først ble utgitt i 1907. Innen Thiemes død hadde 14 bind av leksikonet blitt publisert.

Barnebarnet hans var kunstneren Peter Flinsch (1920–2010), som reiste til Canada.

## Bibliografi
* *Hans Leonhard Schaeufeleins malerische Thätigkeit*. Leipzig: Seemann, 1892. Som avhandling: Universitetet i Leipzig, 1892.
;Redigerte tekster
* *Galerie Alfred Thieme in Leipzig*. Leipzig: Breitkopf & Härtel, 1900.
* *Sammlung Jul. Otto Gottschald in Leipzig*. Leipzig: Breitkopf & Härtel, 1901.
* *Allgemeines Lexikon der bildenden Künstler von der Antike bis zur Gegenwart*. Bind 1–15, Leipzig: Engelmann (senere Seemann), 1907–22.

## Referanser


## Litteratur
* Christern, Hermann (red.). *Deutsches Biographisches Jahrbuch. Band 4. Das Jahr 1922*. Stuttgart og Berlin: Deutsche Verlagsanstalt, 1929, s. 372.
* Fork, Christiane. «Thieme, Ulrich». I: Betthausen, Peter; Heist, Peter H. og Fork, Christiane (red.). *Metzler-Kunsthistoriker-Lexikon*. 2. utgave, Stuttgart og Weimar: Metzler, 2007, s. 434–436. ISBN 978-3-476-02183-0.
* Vierhaus, Rudolf (red.). *Deutsche Biographische Enzyklopädie*. 2. utgave, bind 9, München: Saur, 2008, s. 920. ISBN 978-3-598-25039-2.
* Volger, Bruno (red.). *Sachsens Gelehrte, Künstler und Schriftsteller in Wort und Bild*. Bind 1, Leipzig: Volger, 1907, s. 184.
* Vollmer, Hans. «Ulrich Thieme». I: *Repertorium für Kunstwissenschaft*. Bind 44, Berlin og Leipzig: Walter de Gruyter, 1924, s. 108–110.

## Eksterne lenker
*
Musée Marmottan

**Musée Marmottan Monet** ligger i 2, rue Louis Boilly i XVIe arrondissement i Paris. Det inneholder en samling av over 300 verker fra impresjonismen og tiden etter, i hovedsak av Claude Monet. De øvrige kunstnerne som er godt representert er: Berthe Morisot, Edgar Degas, Édouard Manet, Alfred Sisley, Camille Pissarro, Paul Gauguin, Paul Signac og Pierre-Auguste Renoir.   

I tillegg finnes Wildenstein Collection av illuminerte manuskripter og Jules og Paul Marmottans samling av Bilder og kunsthåndverk, inklusive møbler fra Napoleontiden, samt spanske og flamske arbeider fra tidligere perioder. Museet arrangerer også spesialutstillinger med temaer fra samme epoke. Fra høst 2011 til medio februar 2012 vises Henri Edmond Cross med flere.

Nærmeste métro stasjon:  La Muette som ligger noen kvartaler unna.

## Historie

Stedet var opprinnelig en jakthytte for hertugen av Valmy beliggende i utkanten av Boulogneskogen. Det ble kjøpt av Jules Marmottan i 1882 og senere overtatt av sønnen Paul, som flyttet inn, og utvidet farens samling av Napoleana. Stedet med innhold ble testamentert til Académie des Beaux-Arts. Akademiet åpnet stedet for publikum i 1934 under navnet Musée Marmottan i 1934.

To store donasjoner fikk stedet til å endre karakter fra Napoleontidspreg:  I 1957 donerte Victorine Donop de Monchy en betydelig samling arbeider av impresjonistiske arbeider. Disse var samlet av hannes far doktor Georges de Bellio, som var legen til Manet, Monet, Pissaro, Sisley og Renoir, og både beundrer og samler av deres kunst. Etter at en sønn av Monet hadde bidradd med sin samling av farens arbeider, ble museet i besittelse av verdens største samling av Monet-bilder.   

Jacque Carlu, som var kurator for museet, fikk bygget et spesielt rom som gir besøkende mulighet for å følge utviklingen i Monets arbeider, både på avstand og nært opptil. Inspirasjonen var de store vannliljebildene i Musée de l'Orangerie. Ett av de mest kjente bildene, *(Impression, Soleil Levant)* (Inntrykk, solnedgang) ble ranet fra museet i 1985, gjenfunnet fem år senere, og på plass i den permanente samlingen igjen fra 1991.

## Se også
* Liste over museer i Paris

## Referanser


## Eksterne lenker
*
Pakalitha Mosisili

**Bethuel Pakalitha Mosisili** (født 1945) er en lesothisk politiker. Han var statsminister i Lesotho fra 1998 til 2012, og igjen fra 17. mars 2015. Mosisili tapte parlamentsvalget i 2017.

Mosisili er utdannet ved University of Botswana, Lesotho and Swaziland der han i 1970 oppnådde bachelorgrad i pedagogikk. I 1976 avla han mastergrad i lingvistikk ved University of Wisconsin i USA og i 1982 fullførte han mastergrad i pedagogikk ved Simon Fraser University i Canada. Han arbeidet som lærer og underviste ved universiteter i det sørlige Afrika.

I 1967 ble han med i Basutoland Congress Party. Fra 1998 har han vært leder for Lesotho Congress for Democracy. I 1993 ble Mosisili innvalgt i parlamentet og var fra 1993 til 1995 utdanningsminister. Han var fra 1995 til 1998 visestatsminister og innenriks- og kommunalminister. I 1998 ble Mosisili statsminister, og var samtidig også forsvarsminister.

## Referanser
Årets styreleder – Chair of the Year

**Årets styreleder** (Chair of the Year) er en privat pris som deles ut årlig til styreledere i Norden. Prisen deles ut for arbeidet i ett spesifikt selskap. De nominerte finnes ved gjennomgang av selskapsdata som vurderes mot 13 kriterier, en jury og ved utsendelse av spørreskjemaer til styremedlemmer. Rettighetshaver til begrepene er firmaet Styreinformasjon AS, Oslo.
## Prismottagere

### Norge
*2019 Jan Anders Oksum, Borregaard, Sarpsborg
*2018 John Andersen jr., Scatec Solar ASA, Oslo
*2017 Jan Olof Svensson, Tomra ASA, Asker
*2016 Odd Gleditsch d.y., Jotun AS, Sandefjord
*2015 Ole-Eirik Lerøy, Marine Harvest ASA (Mowi ASA), Bergen
*2014 Ulla-Britt Fräjdin-Hellqvist, Kongsberg Automotive ASA, Sveits
*2013 Erik Thorsen, Eltek ASA, Drammen
*2012 Inge K. Hansen – Gjensidige Forsikring asa, Oslo
*2011 Anne Carine Tanum – DnB NOR ASA, Oslo
*2010 Olav Kjell Holtan – Ekornes ASA, Ikkornes
*2009 Arvid Grundekjøn – Statkraft AS, Oslo
*2008 Arvid Moss – Posten Norge AS, Oslo
*2007 Grace Reksten Skaugen – Entra eiendom AS, Oslo
*2006 Erik G. Braathen – Norwegian Air Shuttle ASA, Oslo
*2005 Tore Engebretsen – Nordic Semiconductor ASA, Trondheim
*2004 Ole Jacob Sunde – Schibsted ASA, Oslo
*2003 Bengt Thuresson – Komplett ASA, Sandefjord
*2002 Nils B. Gulnes – Bohus AS, Oslo
*2001 Reidar Lund – Prosafe ASA, Stavanger
*2000 Svein S. Jacobsen – Ask Proxima ASA, Fredrikstad (nå InFocus i USA)

### Danmark
*2020 Nina Smith, Forenet Kredit (første kvinne i Danmark på 13 år)
*2019 Thomas Thune Andersen, Ørsted
*2018 Vagn Ove Sørensen, FLSmidth
*2017 Søren Bjerre-Nielsen, VKR Holding
*2016 Bert Nordberg, Vestas Wind Systems
*2015 Ole Andersen, Chr. Hansen
*2014 Kåre Schultz, Royal Unibrew 
*2013 Niels Jacobsen - LEGO Gruppen
*2012 Lars Nørby Johansen – Falck AS
*2011 Michael Pram Rasmussen – A.P. Møller – Mærsk A/S
*2010 Povl Krogsgaard-Larsen – Carlsberg Breweries AS
*2009 Fritz Schur – DONG Energy A/S (Ørsted)
*2008 Anders Knutsen – Danisco A/S (kjøpt DuPont)
*2007 Mads Øvlisen – LEGO Koncernen

### Sverige
*2018 Charlotta Strömberg, Castellum
*2017 Lena Hofsberger, Ambea
*2016 Hans Stråberg, Atlas Copco
*2015 Clas Göran Sylvén, ICA
*2014 Anitra Steen, Svenska Spel
*2013 Fredrik Arp - Nolato AB
*2012 Melker Schörling – Hexagon AB
*2011 Fredrik Lundberg – Cardo AB (kjøpt ASSA ABLOY)
*2010 Carl Bennet – Getinge AB
*2009 Anders Narvinger – Alfa Laval AB
*2008 Mats Qviberg – HQ AB (kjøpt Carnegie)

**Finland:**
*2017 Mikael Lilius, Wärtsilä Corporation
*2016 Jorma Eloranta, Nesté
*2015 Björn Wahlroos, Sampo 
*2014 Kari Jordan, Metsä Board
*2013 Jari Passikivi - Uponor Oyj
*2012 Antti Herlin – Kone Corporation
*2011 Petteri Walldén – Nokian Tyres
*2010 Jaakko Rauramo – Sanoma Corporation
*2009 Risto Siilasmaa – F-Secure Oyj
*2007 Marcus Borgström – HKScan Oyj

### Norden
*2018 John Andersen jr, Scatec
*2017 Lena Hofsberger, Ambea
*2016 Bert Nordberg, Vestas Wind Systems
*2015 Ole Andersen, Chr Hanssen
*2014 Kari Jordan, Metsä Board
*2013 Niels Jacobsen - LEGO Gruppen
*2012 Inge K. Hansen – Gjensidige Forsikring asa
*2011 Michael Pram Rasmussen – A.P. Møller-Mærsk A/S
*2010 Carl Bennet – Getinge AB.

## Referanser
Tomas Jernkrook

**Tomas Jernkrook** er en svensk tidligere skihopper som representerte IFK Borås. Han ble nummer 61 i både stor- og normalbakke (av henholdsvis 62 og 65 deltakere) i VM i Seefeld i 1985, og var på det svenske laget som ble nest sist av 13 lag i lagkonkurransen. Han deltok i verdenscupen og den tysk-østerrikske hoppuka i årene 1980-1984, med 8.-plass i Saint-Nizier 10. februar 1980 som beste plassering i enkeltrenn. Sammenlagt i verdenscupen 1979/80 ble han nummer 75. Jernkrook ble svensk juniormester i 1978 og svensk mester i normalbakke i 1983.

## Referanser


## Kilder
*  Tomas Jernkrook – Profil og resultatoversikt hos FIS (ikke fullstendig, besøkt 23. oktober 2011)
*  Thomas Joernkrok – Profil og resultatoversikt hos FIS (besøkt 23. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Borås Tidning: Borås – en backhoppningsstad (19. mars 2010, besøkt 23. oktober 2011)
* Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011) 

## Eksterne lenker
*
Sovjetunionens romprogram

**Sovjetunionens romprogram** viser til romforskning utført av Sovjetunionen fra 1930 og frem til oppløsningen i 1991. I den over seksti år lange historien var dette militære programmet hovedansvarlig for en rekke banebrytende prestasjoner innen romfart, inkludert de første interkontinentale ballistiske missiler (1957), den første satellitten (Sputnik 1), det første dyret i verdensrommet (hunden Laika i Sputnik 2), det første mennesket i verdensrommet og i bane rundt jorden (kosmonauten Jurij Gagarin), den første kvinnen i verdensrommet og i bane rundt jorden (kosmonauten Valentina Teresjkova i Vostok 6), den første romvandringen (kosmonauten Aleksej Leonov som var med Voskhod 2), det første nedslaget på månen (Luna 2), det første bildet fra den andre siden av månen (Luna 3) og den første ubemannede myke landingen på månen (Luna 9), den første roveren, den første romstasjonen og den første interplanetariske sonden.

## Eksterne lenker
* Russian Space Web 
* Sovjetunionens utforskning av Venus 
* Sputnik: 50 år siden
Lawrence Gonzi

**Lawrence Gonzi** (født 1953) er en maltesisk politiker for Nationalist Party (NP). Han var statsminister i Malta fra 2004 til 2013.

Gonzi er utdannet jurist fra University of Malta og arbeidet fra 1975 til 1988 som advokat. Han har også vært bedriftsleder. 

I 1988 ble han oppnevnt som parlamentspresident, en post han hadde til 1996. Han stilte så til valg og ble innvalgt i parlamentet. I 1997 ble han valgt til generalsekretær i Nationalist Party. Året etter ble han sosialminister og fra 1994 til 1996 var han visestatsminister. Gonzi ble gjenvalgt til parlamentet i 2003 og ble igjen visestatsminister og sosialminister. Den 23. mars 2004 overtok Gonzi statsministerposten. Han kunne så som statsminister lede Gonzi Malta inn som medlem i EU. Han hadde fra 2004 til 2008 også ansvar for finansdepartementet. Gonzi ble gjenvalgt som statsminister i 2008. I 2013 tapte han valget og ble etterfulgt av Joseph Muscat.

## Referanser
Ravensburg

**Ravensburg** er en by i delstaten Baden-Württemberg i Tyskland. Byen hadde en befolkning på  mot slutten av 2009 og har et areal på 92,04&nbsp;kvadratkilometer. Byen utgjøres av det sentrale Ravensburg (*Kernstadt*) og delområdene Eschach, Taldorf og Schmalegg.

## Se også
*Ravensborg *(uradel slekten)*

## Referanser


## Eksterne lenker
*
Ralph Gonsalves

**Ralph Everard Gonsalves** (født 8. august 1946 i Colonarie) er en sanktvinsentisk politiker for Unity Labour Party (ULP). Han er siden 2001 statsminister i Saint Vincent og Grenadinene.

Gonsalves er utdannet med bachelorgrad i samfunnsøkonomi og mastergrad i statsvitenskap fra University of the West Indies på Jamaica. Han studerte deretter videre i Storbritannia, der han oppnådde doktorgrad i statsvitenskap fra University of Manchester og tok *Degree of Utter Barrister* ved Gray's Inn i London. Han arbeidet som advokat før han ble politiker på heltid. 

Mellom 1974 og 1994 var han aktiv i United People's Movement og Movement for National Unity. I 1998 ble han partileder i Unity Labour Party og året etter ble han opposisjonleder. Etter valget i 2001 ble han statsminister, en post han forsvarte i valgene i 2005 og 2010. Han har samtidig finans, økonomisk planlegging, forsvar, justis, grenadinske saker og energi i sin portefølje.

## Referanser
Gottfried Wilhelm Fink

**Gottfried Wilhelm Fink** (født 8. mars 1783 i Sulza (tidligere Stadtsulza), død 27. august 1846 i Leipzig) var en tysk komponist, musikkteoretiker, evangelisk teolog og poet.

Fra 1804 til 1808 studerte han teologi i Leipzig, hvor han ble medlem av studenterforeningen Lusatia. Ved siden av utdanningen forsøkte han seg på dikt- og komposisjonskunst. De fleste av hans sangstykker ble komponert i denne perioden. I tidsrommet 1827–1842 redigerte han tidsskriftet *[[Allgemeine musikalische Zeitung]]*. I 1838 ble Fink foreleser ved Universität Leipzig. Tre år senere ble han medlem av «Preußischen Akademie der Künste» i Berlin.

Gottfried Wilhelm Fink ble i sin samtid høyt verdsatt som musikkteoretiker og komponist. Han fikk flere utmerkelser både i og utenfor Tyskland. I 1838 ble han utnevnt til æresdoktor av det filosofiske fakultet ved Universitetet i Leipzig. Finks komposisjoner består fremfor alt av sanger og ballader. Tekstene til sangkomposisjonene skrev han hovedsakelig selv. Utover dette fikk han seg også et ry som forfatter av betydningsfulle bøker innenfor musikkteori og musikkhistorie.

Han er kanskje mest kjent som utgiver av *Musikalischen Hausschatzes der Deutschen* (en samling av om lag 1&nbsp;000 sanger og salmer) såvel som *Deutschen Liedertafel* (en samling av flerstemmige mannesanger).

## Komposisjoner
* *Häusliche Andachten in christlichen mehrstimmigen Liedern*
* *Romanzen und Balladen*
* *Volkslieder mit und ohne Klavierbegleitung*
* *Kindergesangbuch*

## Bibliografi
* *Musikalische Grammatik oder theoretisch-praktischer Unterricht in der Tonkunst*
* *Die Umwelt des Alten Testaments*
* *System der musikalische Harmonielehre*
* *Der musikalische Hauslehrer oder theoretisch-praktische Anleitung*
* *Musikalische Kompositionslehre*

## Referanser


## Litteratur

* 
* 
* «Necrolog: Dr. Gottfried Wilhelm Fink». I: *[[Allgemeine musikalische Zeitung]]* (AmZ). Breitkopf & Härtel, Leipzig 1846, nr. 38, kol. 639–43.

## Eksterne lenker
* 
*
Per Balkåsen

**Per Balkåsen** (født 20. mars 1955) er en svensk tidligere skihopper og kombinertløper som representerte Sysslebäcks SK og Holmens IF.

Han deltok i verdenscupen i hopp i årene 1979-1982, med 56.-plass i 1979/80 som beste sammenlagtplassering. Beste sammenlagtplassering i den tysk-østerrikske hoppuka var 44.-plass i 1981/82. Hans beste plassering i enkeltrenn i verdenscupen var 9.-plass i Saint-Nizier 10. februar 1980. I VM i Oslo i 1982 ble han nummer 25 i storbakken, 44 (av 59 deltakere) i normalbakken, og var på det svenske laget som ble nummer 10 av 16 lag i lagkonkurransen.

Per Balkåsen ble svensk mester i kombinert i 1977 og 1978, og i spesielt hopp, normalbakke i 1981. Han er far til Fredrik Balkåsen, som også er skihopper.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)

## Eksterne lenker
* 
* Länstidningen Värmlandsbygden: Idrottsrörelsen: Backhoppning (22. desember 1982)
Ixcatekisk

**Ixcatekisk** (på Ixcatekisk: *xwja* o *xjuani*) er et språk som snakkes av folket i den meksikanske landsbyen Santa María Ixcatlan, i den nordlige delen av delstaten Oaxaca. Ixcatec-språket tilhører den popolokanske grenen av den Oto-mangueiske språkfamilien.

195 personer rapporterte at de snakket språket i folketellingen for 2020, men ifølge Consejo Nacional para la Cultura y las Artes var det bare 8 talere av språket i 2008. I 2010 ble 190 høyttalere av Ixcatec registrert. I 2020 var det 195 høyttalere av Ixcatec. Det lille antallet nåværende foredragsholdere er et resultat av en jevn nedgang de siste 60 årene, noe som kan tilskrives kampanjer mot analfabetisme fra den meksikanske regjeringen som frarådet bruken av urfolksspråk, migrasjon fra området til byene, og liten innledende populasjon av talere av språket.

## Klassifisering
Ixcatec-språket tilhører den Oto-mangueiske språkfamilien, og til den popolokanske grenen. De nærmeste språkene til Ixcatec, genetisk sett, er Mazatekiske, Chocholtec og Popolokanske.

## Kjennetegn
I likhet med andre Oto-mangueiske språk er Ixcatec et tonespråk og det skiller mellom lange og korte vokaler. På grunn av det lave antallet foredragsholdere regnes Ixcatec som et språk med høy risiko for å forsvinne.

## Referanser
Danny Philip

**Danny Philip** (født 1953) er en salomonsk politiker for Reform Democratic Party. Han ble i 2010 statsminister i Salomonøyene, en posisjon han hadde til november 2011. Philip var utenriksminister fra 1995 til 1996 og igjen fra 2000 til 2001. Han var fra 1997 til 2000 leder i People's Progressive Party, men grunnla så Reform Democratic Party.

## Referanser


## Eksterne lenker
*
Gaddafi Stadium

**Gaddafi Stadium** er en cricketstadion i Lahore, Pakistan. Stadionet ble åpnet i 1959 og renovert i 1996 i forbindelse med Verdensmesterskapet i cricket i 1996. 
Stadionet het opprinnelig **Lahore Stadium**, men fikk dagens navn i 1974 etter Libyas leder Muammar al-Gaddafi etter at han holdt en tale i Den islamske konferanse hvor han talte for Pakistans rett til å anskaffe atomvåpen. 

## Referanser


## Eksterne lenker
*
Christer Karlsson

**Christer Karlsson** er en svensk tidligere skihopper som representerte Djurgårdens IF.

Han deltok i den tysk-østerrikske hoppuka og verdenscupen i årene 1972-1980, og hadde 32.-plass i 1973/74 som beste sammenlagtplassering i Hoppuka. I verdenscupens første sesong, 1979/80, ble han nummer 69 sammenlagt. Hans beste plassering i enkeltrenn i Hoppuka og verdenscupen var 13.-plass i Saint-Nizier 9. og 10. februar 1980.

I VM i Falun i 1974 ble han nummer 15 i normalbakken og 29 i storbakken. I VM i skiflyging i Oberstdorf i 1973 ble han nummer 38 av 51 deltakere. Han ble svensk mester i normalbakke i 1979 og 1980.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)

## Eksterne lenker
*
Mars Scout-programmet

**Mars Scout Program** er et nytt NASA-programm for små, billige oppdrag til Mars, valgt ut blant innovative forslag av en vitenskapelig komite. De første planlagte oppdragene i dette programmet var *[[Phoenix (romsonde)|Phoenix]]*, i utgangspunktet et landingsfartøy som skulle erstatte det nedlagte oppdraget Mars Surveyor. *Phoenix* ble skutt opp i august 2007, men i november 2008 ble kontakten med romsonden brutt og den ble erklært «død».

## Se også
* Utforskning av Mars

## Eksterne lenker
* https://web.archive.org/web/20111022135944/http://mars.jpl.nasa.gov/missions/future/2005-plus.html
* http://www.marsnews.com/missions/scout/
* http://www.topfighters.com/aviationnews/38.html
Blasieholmen

**Blasieholmen** er en halvøy på Norrmalm i Stockholms innerstad, vest for Nybroviken og øst for Strömmen og Gamla stan og strekker seg sørover til Skeppsholmsbron. På 1600-tallet var det skipsbygging på Blasieholmen og det kjente svenske krigsskipet «Vasa» ble bygget der i årene 1626-1628.

Blasieholmen var fram til begynnelsen av 1700-tallet en øy og var adskilt fra Norrmalm av elven Näckström. 

Ministerhotellet som var de norske statsrådenes kontor i unionstiden med Sverige (1814-1905) lå på Blasieholmen.

På Blasieholmen finner en blant annet Nationalmuseum, Grand Hôtel og Strand Hotel, Frimurare Orden, Wallmans Salonger samt Dahlgrens og Wedholms restauranter.

Basområdet Blasieholmen hadde i 2005 bare elleve fastboende, men  arbeidsplasser.

## Eksterne lenker
* Om Blasieholmen , fra den ideelle foreningen Stockholms Sjögård -Maritim kultur
* «Blasieholmen och dess inbyggare», fra nettstedet stockholmskallan.se
MAVEN

**Mars Atmosphere and Volatile EvolutioN** (**MAVEN**) er en romsonde i bane rundt Mars, og er en del av NASAs Mars Scout-program. Romsonden ble skutt opp 18. november 2013, og har siden 22. september 2014 gått i bane rundt Mars.

## Eksterne lenker
*
Perccottus glenii

***Percottus glenii*** er en liten fisk i familien Odontobutidae.

Den hører hjemme i nedslagsfeltet til den store østasiatiske floden Amur i Russlands fjerne østen, nordøstlige Kina og nordlige Korea. Den blir opptil 20–25 cm lang og har en kraftig kropp. Munnen er stor, og fisken har to ryggfinner. Fremre ryggfinne har 6–8 piggstråler, bakre ryggfinne har 1–2 piggstråler og 9–11 bløtstråler og gattfinnen har 1–3 piggstråler og 7–10 bløtstråler. Hele kroppen er dekket av skjell, sidelinje mangler og fargen er ganske mørk. Finnene har striper. Brystfinnene er ikke vokst sammen til en sugeskive, slik de er hos kutlinger.

Arten ble sluppet løs i europeisk Russland ved minst to tilfeller. Først i St. Petersburg i 1912 og deretter i Moskva i 1948. I ettertid har den spredt seg over et enormt område i Øst-Europa og Sibir. Spredningen har skjedd ved at akvariefisker er blitt sluppet løs og ved at arten har fulgt med østasiatiske karpefisker som brukes i oppdrett. I Sibir er den innført til Ob, ved Bajkalsjøen og i Sjilka, men den er ikke funnet i Jenisej og Angara nedstrøms for Bajkal. Rapporter fra Sentral-Asia skyldes forveksling med den beslektede arten *[[Micropercops cinctus]]*. På slutten av 1990-tallet ble de første funnene gjort i Donaus nedslagsfelt, og i 2013 ble den for første gang påvist i Tyskland.

Det første funnet av *Percottus glenii* i sørvestlige Finland ble gjort i 2022. Arten er foreløpig ikke funnet i Skandinavia, men i Fremmedartslista 2023 regnes den som en dørstokkart i Norge. Den antas å ha moderat invasjonspotensial og stor økologisk effekt. Krav til vanntemperatur under gyting gjør at den uansett kun kan etablere seg i sørlige deler av Norge.

Denne arten finnes helst i små dammer og meandersjøer med rik plantevekst. Den tåler godt eutrofiering og lavt oksygeninnhold og overlever selv om dammen bunnfryser vinterstid. Hvis dammen tørker ut om sommeren, kan den grave seg ned i mudderet og vente til vannet kommer tilbake. *Percottus glenii* liker ikke sterk strøm og har vanskelig for å spre seg oppstrøms i vassdrag, men sprer seg raskt nedstrøms ved å følge med flomvann.

Gytingen starter når vanntemperaturen blir høyere enn 15°&nbsp;C. Eggene festes på planter, steiner og røtter, og hannen vokter eggene til de klekkes etter 10–12 dager. *Percottus glenii* eter mange ulike dyr og kan ta ganske store bytter. Den tar krepsdyr (vannlopper, hoppekreps, storkrepser), larver og imago hos insekter (døgnfluer, øyenstikkere, tovinger, vårfluer, biller), bløtdyr, fisk og amfibielarver. Arten er selv bytte for gjedde, abbor og gjørs.

*Percottus glenii* betraktes som en farlig invaderende art. Små dammer er viktige som yngleplass for amfibier. Det er påvist at forekomst av *Percottus glenii* fører til en reduksjon i bestanden av både salamandere og springpadder. Arten kan også være skadelig for insekter, og innfødte fisker som lever i slike habitater, som karuss, hundefisk, regnlaue og bitterling.

## Referanser




## Eksterne lenker

*
Årsnes

**Årsnes** er et fergested i Kvinnherad kommune i Vestland. Årsnes fergekai knytter sammen fylkesvei 48 med Gjermundshamn på vestsiden av Hardangerfjorden. Enkelte avganger i fergesambandet gjør også anløp på Varaldsøy. 

## Historie
Årsnes fergekai ble tatt i bruk i juli 2010, og avløste da Løfallstrand fergekai, som var blitt for liten. Flyttingen av fergeleiet gav også noen minutter kortere reisetid over fjorden.
Uronsyre

**Uronsyrer** er aldehydkarboksylsyrer, organiske forbindelser nær beslektet med sukkerartene. En av de viktigste, glukuronsyre, spiller en viktig rolle i dyrenes stoffskifte ved utskillelse av skadelige forbindelser gjennom urinen. En annen, galakturonsyre er en bestanddel av pektinstoffene, mens en tredje, mannuronsyre, inngår i alginsyre, som finnes i brunalger.
Lakselv bru

**Lakselv bru** er en bru over Lakselva i Porsanger kommune i Finnmark. Brua er 104 meter lang. Den er en del av Europavei 6.

Brua ble sprengt under den andre verdenskrig. En ny bru ble bygget.

## Referanser


## Se også
* Liste over broer i Norge
* Liste over broer i Norge etter lengde

## Eksterne lenker
* Bilde av brua sett fra nordvest
Torremat

**Torremat** (islandsk: *Þorramatur*, færøysk: *thorramatur*) er mat knyttet til feiringen av Torreblot. Maten består av en tradisjonell buffet fra det islandske kjøkken som serveres under feiringen torreblot på midtvinteren. Måltidet inneholder et utvalg kjøtt- og fiskeprodukter lagret på tradisjonelt vis, servert med rúgbrauð (mørkt rugbrød) og brennivín (en islandsk akevitt). 

## Se også
* Torre
* Det islandske kjøkken
Ressursbasert økonomi

**Ressursbasert økonomi** er betegnelsen på en økonomisk modell hvor et lands bruttonasjonalprodukt (BNP) i all hovedsak skapes gjennom utnytting av naturressurser, hva enten de er gjenvinnbare eller ikke.

Eksempler på ressursbaserte økonomier finner man blant annet i
* Norge, hvis olje- og gasseksport utgjør 45% av den samlede eksport og 20% av BNP.
* Russland, hvor 80% av eksportinntektene skyldes petroleums- og gassutvinning, metaller og trevirke.
* Venezuela, hvor inntektene fra oljeeksport utgjør ca. 18% av BNP og omtrent 95% av all eksport.
* Surinam, hvor eksport av bauksitt bidrar til 15% av BNP og 70% av eksportinntektene.

## Alternativ bruk av betegnelsen
*Ressursbasert økonomi* kan også betegne en hypotetisk økonomisk modell hvor varer, tjenester og informasjon kun er kostnadsbelagt ut i fra vurderingen av realressurser som kostnader. Realressurser her vil være direkteomsatte ressurser dersom kapitaleiende mellomtjenere er borte, hvor en parlamentarisk valgt fordelingsaktør ikke behøves.

I denne definisjonen er ressurser for eksempel teknologi, vitenskap, tid eller arbeidskraft. Penger vil da ikke regnes som en ressurs. En slik modell presenteres blant annet av Jacques Fresco i forbindelse med «Venus-prosjektet». Denne teorien og modellen vurderer valuta (penger eller byttemidler) som en uekte ressurs som "beskatter" distribusjonseffektivitet.  Også «Zeigeist»- og «Technocracy-bevegelsen» benytter begrepet på en lignende måte. Venusprosjektet har markert at de ikke formelt støtter Zeitgeistbevegelsen.

## Se også

* Hollandsk syke

## Referanser
Triatlon under Panamerikanske leker 2011

**Triatlon under Panamerikanske leker 2011**. Triatlon er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. 

## Medaljer

### Resultater
 

## Eksterne lenker
*  Panamerikanske leker 2011
Shay Stephenson

**Shay Stephenson** (født 13. september 1983) er en canadisk ishockeyspiller for Vålerenga Ishockey i den norske GET-ligaen. Han er sønn av Bob Stephenson og den eldre broren til Logan Stephenson.

## Transaksjoner
* 21. juni 2001 – draftet av Edmonton Oilers i niende runde, som to hundre og syttiåttende totalt.
* 22. juni 2003 – Gikk på nytt inn i NHL-draftet, draftet av Carolina Hurricanes i syvende runde, som ett hundre og nittiåttende totalt.
* 17. august 2005 – Signert av Los Angeles Kings som en fri agent.
* 25. januar 2010 – Flyttet til Norge for å spille for de regjerende GET-ligaen mesterne, Vålerenga Ishockey

## Referanser


## Eksterne lenker
*
Logan Stephenson

**Logan Stephenson** (født 19. februar 1986) er en canadisk profesjonell ishockeyspiller som spiller for Vålerenga Ishockey. Han er sønn av Bob Stephenson og den yngre bror til Shay Stephenson.

## Referanser


## Eksterne lenker
*
Pierre Dagenais

**Pierre Dagenais** (født 29. desember 1978 i Blainville, Quebec) er en kanadisk profesjonell ishockeyspiller som for tiden spiller for Vålerenga i GET-ligaen.

## Utmerkelser og prestasjoner
* 1996 QMJHL All-Rookie team
* 1998 QMJHL Second All-Star-teamet
* 2001 AHL Second All-Star-teamet
* 2011 kommissær Cup vinner med Akwesasne Warriors

## Karrierestatistikk

## Referanser


## Eksterne lenker
*
Chauvetgrotten

**Chauvetgrotten** i det sørlige Frankrike ble oppdaget 18. desember 1994 og inneholder det eldste bevis vi har for hulemalerier.

Maleriene faller inn i to grupper, som dateres henholdsvis 26&nbsp;000-27&nbsp;000&nbsp;år og 30&nbsp;000-32&nbsp;000&nbsp;år tilbake i tid. Det er blant annet oppdaget hundrevis av dyretegninger, av minst 13 ulike arter.

Forskning pågår fortsatt i grotten og fortsatt er ikke alt kartlagt. De vanligste motivene er av ulike dyr, men man har også funnet andre ting. Grotten ble den 13. oktober 1995 offisielt erklært som et *historisk monument*, og staten ble eier fra den 14. februar 1997.

Chauvetgrotten ble i 2014 oppført på UNESCOs verdensarvliste.

## Referanser


## Eksterne lenker
*
Mars sample return mission

**Mars sample return mission** er et romoppdrag med mål om å samle steiner og støv fra Mars og senere bringe dem hjem til jorden for analysering. Det vil bli de første prøvene fra et annet himmellegeme utenom månen. MSR er planlagt for perioden 2026–2031.

## Referanser


## Eksterne lenker
*
Tegel

**Tegel** er en «ortsteil» i Berlins bydel Reinickendorf. 

Navnet «Tegel» har slavisk rot og betyr *anheng*. Innsjøen Tegeler See har fått navnet fordi det er et «anheng» til vassdraget Havel.

I Tegel finnes blant annet flyplassen Berlin-Tegel og Tegel fengsel; sistnevnte er et av Tysklands eldste fengsler. Selskapet Borsig hadde store anlegg her, som fremdeles kan ses. Tegel slott ble utført av Karl Friedrich Schinkel, og parken omkring av Peter Joseph Lenné.

## Bildegalleri

Fil:Airport TXL Berlin-Tegel (tower and main concourse).jpg|Tegel lufthavn. Otto Lilienthal.
Fil:Borsigwerke B-Tegel 07-2017 img2.jpg|Den gamle inngangen til Borsigwerke og *[[U-Bahn]]*.
Fil:Russfriedhoftegel07.jpg|Inngangen til den russisk-ortodokse kirkegården.


## Eksterne lenker
*
Julianne Phillips

**Julianne Phillips** (født 6. mai 1960) er en amerikansk modell og skuespiller. Hun er kanskje mest kjent for sin rolle i TV-serien *[[Sisters (TV-serie)|Sisters]]* som i USA ble sendt av NBC i seks sesonger, fra 1991 til 1996. Hun er også tidligere gift med Bruce Springsteen, og kan bli sett i hans video «Glory Days».

## Biografi
Phillips er født i Chicago, Illinois, men vokste opp i forstaden av Portland i Oregon ved innsjøen Oswego, som datteren av forsikringsmekleren William Phillips og hans hustru Ann Phillips. Hun var den yngste av seks barn i katolsk familie. Phillips tok eksamen fra Lake Oswego High School og Brooks College.

### Tidlig karriere
Hun begynte som modell i Manhattan tidlig på 1980-tallet. Ved 1982 var hun representert av Elite Modeling Agency som karakteriserte henne som «den perfekte tenåringspakken», og tjente på det meste rundt 2000 dollar om dagen. Hun flyttet deretter til Los Angeles hvor hun fikk en liten rolle i en musikkvideo som igjen ga henne muligheter som skuespiller i TV-filmene *Summer Fantasy* (1984) og *His Mistress* (1984), sistnevnte med Robert Urich. Hun opptrådte også i Bruce Springsteens musikkvideo «Glory Days».

### Ekteskap og skilsmisse
Selv om Phillips var 11 år yngre ble hun til sist best kjent som kjæresten og senere som den første hustruen til musikeren Bruce Springsteen. Phillips møtte ham i oktober 1984 og de ble gift ved innsjøen Oswego 13. mai 1985 omgitt av intens mediaoppmerksomhet. Grunnet forskjell i bakgrunn og interesser ble deres ekteskap ikke langvarig. Springsteens album *[[Tunnel of Love]]* (1987) beskrev en del av de ulykkelige følelser han hadde for forholdet. Under den påfølgende konsertturnen *Tunnel of Love Express* kom han tett opp til sin korist Patti Scialfa som også kom fra New Jersey. Parets brudd er oppfattet å ha inspirert flere av Springsteens sanger, blant annet det kjente «Light of Day», som han skrev for filmen av samme navn.

Medias reportasjer gjorde at Phillips fant ut om Springsteens forhold til Scialfa ved å lese om dets omfattende dekning i tabloidene. Imidlertid, som fortalt i Dave Marshs bok *Glory Days* (3. utg.) hadde paret blitt enig om å skilsmisse under Springsteens turnering med *Tunnel of Love*.

### ''Sisters''
Phillips fortsatte som skuespiller under og etter sitt ekteskap. Hun spilte sammen med Chevy Chase i filmen *Fletch Lives* i 1989. To år senere begynte hun i rollen som «Frankie Reed», den forretningsorienterte av fire hovedfigurer i den populære TV-serien *[[Sisters (TV-serie)|Sisters]]* som hun spilte i fram til 1995. Det ble hennes best kjente rolle. Hun forlot TV-serien en sesong før den ble fullført, skjønt hun deltok i dens aller siste episode.

### Etter 1997
Etter 1997 har Phillips ikke hatt roller i verken film eller TV. Hun bor i Los Angeles. I henhold til en profil i avisen *[[USA Today]]* i 2006, tilbrakte Phillips tid i Toronto, Canada, og El Salvador.

## Referanser


## Eksterne lenker
* 
* Julianne Phillips i Notable Names Database
Softball under Panamerikanske leker 2011

**Softball under Panamerikanske leker 2011**. Softball var med som en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Åtte damelag deltak i softballturneringen som ble vunnet av USA foran Canada.

## Medaljer

### Medaljevinnerne
 
### Plasseringer

## Eksterne lenker
*  Panamerikanske leker 2011